[pic] | COMISIA COMUNITĂŢILOR EUROPENE |

Bruxelles, 19.9.2007

COM(2007) 549 final

COMUNICAREA COMISIEI CĂTRE PARLAMENTUL EUROPEAN ŞI CONSILIU

privind revizuirea cadrului financiar multianual (2007–2013)

Propunere de

DECIZIE A PARLAMENTULUI EUROPEAN ŞI A CONSILIULUI

de modificare a acordul interinstituţional din 17 mai 2006 privind disciplina bugetară şi buna gestiune financiară în ceea ce priveşte cadrul financiar multianual

(prezentată de Comisie)

COMUNICAREA COMISIEI CĂTRE PARLAMENTUL EUROPEAN ŞI CONSILIU

privind revizuirea cadrului financiar multianual (2007–2013)

Finanţarea programelor europene GNSS (EGNOS – GALILEO)

Finanţarea Institutului European de Tehnologie

Prezenta comunicare conţine propunerea Comisiei de revizuire a cadrului financiar multianual (denumit în continuare „cadrul financiar”) în conformitate cu punctele 21–23 din acordul interinstituţional (AII) din 17 mai 2006 privind disciplina bugetară şi buna gestiune financiară.

Punctul 21 al AII stipulează că, în cazul unor situaţii neprevăzute, Comisia poate propune revizuirea cadrului financiar respectând plafonul resurselor proprii.

Potrivit punctului 22, orice decizie de revizuire a cadrului financiar cu până la 0,03% din VNB al Uniunii Europene trebuie adoptată de comun acord de către cele două componente ale autorităţii bugetare în conformitate cu procedura de vot stabilită în articolul 272 alineatul (9) paragraful al cincilea din Tratatului de instituire a Comunităţii Europene. Orice revizie de peste 0,03% din VNB al Uniunii Europene se ia de comun acord de către cele două componente ale autorităţii bugetare, Consiliul hotărând în unanimitate.

Punctul 23 al AII introduce un număr de condiţii specifice pe care instituţiile trebuie să le respecte:

1. Instituţiile examinează posibilitatea de realocare a cheltuielilor între programele incluse în capitolul revizuit, ţinând seama în mod special, de orice subutilizare estimată a alocărilor. Obiectivul ar trebui să fie ca o parte semnificativă a sumei, în termeni absoluţi şi ca procent din noua cheltuială planificată, să se încadreze în plafonul existent al capitolului.

2. Instituţiile examinează posibilitatea de a compensa orice majorare a plafonului pentru un capitol prin scăderea plafonului pentru un alt capitol.

3. Nicio revizuire a cheltuielilor obligatorii din cadrul financiar nu trebuie să conducă la o reducere a sumelor disponibile pentru cheltuielile neobligatorii[1].

4. Orice revizuire trebuie sa menţină o relaţie adecvată între angajamente şi plăţi.

1. NEVOI DE FINANţARE SUPLIMENTARE DATORATE UNOR SITUAţII NEPREVăZUTE

Comisia consideră că evoluţia situaţiei privind finanţarea programului Galileo şi a Institutului european de tehnologie cu sume suplimentare de 2 400 de milioane EUR şi respectiv 309 de milioane EUR justifică revizuirea cadrului financiar.

1.1. Evoluţia programului Galileo

Ca urmare a cadrului financiar hotărât între instituţii, suma de 1,005 miliarde EUR, la nivelul actual al preţurilor, a fost alocată rubricii 1A „Competitivitate pentru creştere economică şi ocuparea forţei de muncă” în conformitate cu propunerea Comisiei[2] de a finanţa etapa de desfăşurare şi etapa de funcţionare a programului Galileo în perioada 2007–2013.

Această propunere s-a bazat pe foaia de parcurs iniţială care presupunea trei faze: dezvoltare si validare pe orbită, desfăşurare şi funcţionare. Faza de dezvoltare trebuia sa fie finanţată în întregime de sectorul public, în timp ce fazele de desfăşurare şi funcţionare trebuiau cofinanţate de sectoarele public şi privat în cadrul unui parteneriat public-privat (PPP) şi puse în aplicare conform unui contract de concesionare. UE urma să contribuie cu aproximativ o treime din finanţare în timpul fazei de desfăşurare şi o contribuţie financiară urma să fie oferită în primii 3 ani ai cheltuielilor operaţionale. Cumulat, s-a estimat că UE urma să contribuie cu 1,0 miliard EUR din bugetul comunitar în perioada 2007–2013.

La 17 octombrie 2003 Comisia a lansat oferta de concesionare în urma căreia a fost selecţionat un singur partener de negocieri, „Euro-GNSS”, rezultat al unui consorţiu de 8 parteneri. Negocierile au început efectiv în ianuarie 2006, ca urmare a unor dezacorduri interne în cadrul sectorului şi a unei intervenţii de mediere privind repartizarea rolului şi a responsabilităţilor (precum şi localizarea principalelor instalaţii terestre ale sistemului). Cu toate acestea negocierile privind contractul de concesionare s-au întrerupt la începutul lui 2007. Consiliul (miniştrii transporturilor) care s-a întrunit la 22 martie 2007 a cerut Comisiei un raport detaliat asupra progreselor făcute în cadrul negocierilor cu consorţiul candidat, precum şi scenariile alternative de punere rapidă în aplicare a infrastructurii spaţiale, inclusiv aspectele financiare. Parlamentul European, de asemenea, a cerut Comisiei să înainteze propuneri corespunzătoare[3].

Ca răspuns la aceste cereri, Comisia a adoptat la 16 mai 2007 o comunicare privind stadiul programului Galileo intitulat „ Galileo la răscruce : implementarea programelor europene de GNSS ”, completată de un document de lucru al serviciilor Comisiei[4]. În scenariul reţinut, capacitatea operaţională integrală, presupunând 30 de sateliţi, va fi finanţată şi achiziţionată de sectorul public şi ulterior, pentru operaţiunile şi activităţile de exploatare, de către un PPP conform unui plan de concesionare. Capacitatea operaţională iniţială va fi atinsă la sfârşitul anului 2011 cu 18 sateliţi şi capacitatea operaţională integrală la sfârşitul anului 2012 cu 30 de sateliţi. Achiziţiile publice ale întregii infrastructuri necesită o investiţie de 3,4 miliarde EUR în perioada 2007–2013. Contractul de concesionare PPP va acoperi perioada 2010-2030.

În temeiul acestei comunicări, Consiliul miniştrilor transporturilor din 6-8 iunie 2007 a concluzionat că actualele negocieri în vederea concesionării au eşuat şi trebuiau să fie oprite. Acesta a reafirmat valoarea lui Galileo ca proiect cheie al Uniunii Europene şi a sprijinit, fără a aduce atingere deciziei finale, aplicarea sistemului Galileo până la sfârşitul anului 2012. Consiliul a recunoscut că punerea în aplicare a fazei de desfăşurare a programului Galileo de către sectorul public va necesita fonduri publice suplimentare şi a cerut Comisiei să înainteze propuneri alternative detaliate pentru finanţare, inclusiv toate opţiunile de finanţare publică bazate pe studii complete adiţionale privind costurile, riscurile, veniturile şi calendarul.

În paralel, Parlamentul European a adoptat o rezoluţie la 20 iunie 2007 reafirmându-şi sprijinul puternic pentru continuarea programului Galileo, dar declarându-se împotriva oricărei soluţii care ar asocia finanţarea comunitară cu o finanţare suplimentară interguvernamentală. Rezoluţia a solicitat o finanţare integrală a programului din bugetul comunitar şi a invitat Comisia să iniţieze revizuirea cadrului financiar în conformitate cu punctul 22 al acordului AII sau, prin alte mijloace oferite de acord[5].

În Comunicarea sa privind „Evoluţia programului Galileo: reconfigurarea programelor europene GNSS”[6], Comisia a prezentat o analiză detaliată a diferitelor opţiuni de finanţare, recomandând revizuirea cadrului financiar pentru a acoperi deficitul de finanţare publică.

Deoarece suma de 1,0 miliarde EUR a fost deja programată în capitolului 1A al cadrului financiar, finanţarea întregii sume sus-menţionate din bugetul comunitar necesită mobilizarea suplimentară a 2,4 miliarde EUR din acest capitol cu următoarea configuraţie a creditelor de angajament:

Credite de angajament Galileo

(Milioane euro în preţuri curente) | 2007 |2008 |2009 |2010 |2011 |2012 |2013 | 2007-2013 | |Credite programate în prezent | 100 |151 |201 |251 |151 |151 |0 |1 005 | |Angajamente suplimentare necesare | 0 |+ 789 |+ 599 |+ 739 |+ 120 |+ 96 |+ 57 |+ 2 400 | |Total credite în bugetul CE | 100 |940 |800 |990 |271 |247 |57 |3 405 | |

1.2. Evoluţia Institutului European de Tehnologie (IET)

Propunerea privind înfiinţarea unui Institut European de Tehnologie a fost formulată în 2005 ca parte a evaluării intermediare a strategiei de la Lisabona. Aceasta a fost dezvoltată în continuare pe baza unei consultări publice la care au luat parte cele mai importante universităţi şi organizaţii de cercetare, de afaceri şi de inovaţie industrială. Conceptul a fost prezentat într-o primă comunicare a Comisiei: „ Punerea în aplicare a parteneriatului reînnoit pentru creştere economică şi creare de locuri de muncă - dezvoltarea unui pol de cunoaştere : Institutul European de Tehnologie ”[7]. În iunie 2006 Comisia a detaliat conceptul într-o a doua comunicare: „Institutul European de Tehnologie: noi etape parcurse ”[8], care a explicat pe larg rezultatul procesului de consultare şi a pus în lumină anumite aspecte privind structura propusă şi funcţionarea IET.

Consiliul European din 15-16 iunie 2006 a reafirmat că „Institutul European de Tehnologie (IET), în colaborare cu instituţiile naţionale existente, va reprezenta un pas important în eliminarea distanţei dintre învăţământul superior, cercetare şi inovaţie, alături de alte acţiuni care încurajează crearea de reţele şi sinergii între centrele de excelenţă în cercetare şi inovaţie din Europa.” Consiliul a invitat Comisia să prezinte propunerea oficială de înfiinţare a IET. Această propunere a fost adoptată de către Comisie la 18 octombrie 2006[9]. Aceasta prevede o sumă de 308,7 de milioane EUR pentru perioada 2008–2013 în vederea finanţării IET în cadrul rubricii 1A. Această sumă va acoperi costurile structurii de conducere a IET şi ale dimensiunii europene a proiectului, în special cheltuielile de coordonare şi mobilitate care sunt necesare pentru susţinerea „Comunităţilor de cunoaştere şi inovaţie”(CCI). Această sumă va reprezenta numai un procent din bugetul total IET, întrucât se aşteaptă ca atât IET cât şi CCI să atragă şi alte surse de finanţare, inclusiv din sectorul privat.

În cadrul negocierilor cadrului financiar 2007-2013 nu a fost luată nicio dispoziţie specifică privind IET. Comisia a considerat că marjele nealocate din cadrul plafonului rubricii 1A ar putea fi suficiente pentru finanţarea lansării IET. Astfel, suma propusă de 308,7 de milioane EUR a fost inclusă în programul de finanţare al rubricii 1A[10], lăsând o marjă de 788,2 de milioane EUR pentru perioada 2008-2013. Cu toate acestea, Consiliul şi Parlamentul European nu au ajuns la un acord, nici în legătură cu sursele de finanţare propuse şi nici privind soluţiile alternative de finanţare discutate în cadrul diferitelor întâlniri tripartite. Prin urmare, Comisia nu întrevede altă alternativă la propunerea de a acoperi nevoile de finanţare ale IET decât creşterea plafonului rubricii 1A prin revizuirea cadrului financiar.

Configuraţia creditelor de angajament necesare pentru IET, având la bază situaţia financiară modificată[11], este după cum urmează:

Credite de angajament

(Milioane euro în preţuri curente) | 2007 |2008 |2009 |2010 |2011 |2012 |2013 | 2007-2013 | |- angajamente suplimentare pentru finanţarea IET | 0 |+ 3 |+ 6 |+ 30 |+ 63 |+ 80 |+ 127 |+ 309 | | 2. POSIBILITăţI DE REALOCARE A CHELTUIELILOR ÎN CADRUL PLAFONULUI RUBRICII 1A

În conformitate cu punctul 23 al AII, Comisia a analizat posibilităţile de a mobiliza nevoile de finanţare suplimentare de 2 400 de milioane EUR pentru Galileo şi 309 de milioane EUR pentru IET (în total 2 709 milioane EUR) în cadrul plafonului actual al rubricii 1A. Se pare că toate aceste programe au fost adoptate cu pachetele financiare respective şi nu există în acest moment posibilitatea de redistribuire sau reconfigurare semnificativă a pachetelor financiare în cadrul plafoanelor anuale. În ceea ce priveşte o eventuală subutilizare a creditelor, este nerealist să se facă orice presupunere în stadiul iniţial al perioadei de programare. Cu toate acestea, Comisia propune ca suma de 300 de milioane EUR să fie disponibilă în cadrul activităţilor de cercetare în legătură cu transportul din cel de-al şaptelea Program-cadru pentru cercetare[12].

Punctul 13 al AII prevede că instituţiile au obligaţia să garanteze disponibilitatea unor „marje suficiente” sub plafoane. În conformitate cu ultima programare financiară[13] şi excluzând finanţarea pentru IET, marjele se ridică la suma de 1 097 milioane EUR pentru perioada 2008–2013, majoritatea acestei sume fiind disponibilă către sfârşitul perioadei în timp ce programul Galileo necesită o mare parte din finanţarea suplimentară la începutul acestei perioade. Având in vedere punctul 13 al AII, Comisia a concluzionat că marjele rubricii 1A nu pot fi utilizate pentru acoperirea nevoilor de finanţare suplimentare ale programului Galileo şi ale IET.

3. POSIBILITăţILE DE COMPENSARE A MAJORăRII UNUI PLFON PRIN REDUCEREA ALTUI PLAFON

Un deficit financiar de 2 409 milioane EUR rămâne de acoperit după deducerea celor 300 de milioane EUR pentru activităţile programului Galileo finanţate din cel de-al şaptelea Program-cadru de cercetare. Această sumă poate fi obţinută folosind marjele rubricilor 2 „Conservarea şi gestiunea resurselor naturale” şi 5 „Administraţie” disponibile în 2007 şi 2008.

Bugetul actual pe anul 2007 şi proiectul preliminar de buget (PDB) pentru anul 2008 prevăd marje importante în cadrul rubricii 2, mai exact 2,1 miliarde EUR în 2007 şi 2,5 miliarde EUR în 2008. Aceste marje sunt aproape în întregime rezultatul executării estimate din cadrul subrubricii „Cheltuieli de piaţă şi plăţi directe” (FEGA).

Informaţii actualizate privind executarea bugetului confirmă disponibilitatea unei marje de 2 100 milioane EUR în cadrul rubricii 2 în anul 2007. În consecinţă se consideră că plafonul poate fi redus cu o sumă de 1 689 de milioane EUR.

În ceea ce priveşte proiectul de buget 2008, efectul combinat al condiţiilor de piaţă favorabile în sectorul agricol şi al veniturilor alocate reportate din 2007 în 2008 determină o creştere a marjei globale a rubricii 2 comparativ cu bugetul 2007. In total, pentru rubrica 2, se estimează o marjă de 2 500 de milioane EUR pentru 2008. În etapa actuală, nu se aşteaptă ca scrisoarea rectificativă care actualizează cifrele proiectului de buget 2008 să reducă această marjă. În consecinţă, Comisia consideră că reducerea plafonului anual al rubricii 2 cu 500 de milioane EUR va lasă o marjă suficientă pentru 2008.

Prin urmare, Comisia propune reducerea plafonului anual în ceea ce priveşte creditele de angajament din rubrica 2 cu 1 689 de milioane EUR pentru 2007 şi cu 500 milioane EUR pentru 2008.

În plus, Comisia propune reducerea plafoanelor rubricii 5 „Administraţie” cu 120 de milioane EUR în 2007 şi cu 100 de milioane EUR în 2008, ceea ce înseamnă în acest moment o marjă de 16 milioane EUR în 2007 şi 70 de milioane EUR în 2008.

In consecinţă, Comisia propune creşterea plafonului anual al rubricii 1A pentru perioada 2008–2013 cu o sumă totală de 2 409 milioane EUR compensată de o reducere a plafoanelor rubricilor 2 şi 5 pentru anii 2007 şi 2008.

4. MENţINEREA UNEI RELAţII ADECVATE ÎNTRE ANGAJAMENTE şI PLăţI

Punctul 23 al AII solicită de asemenea ca orice revizuire să menţină o relaţie adecvată între angajamente şi plăţi.

În cadrul bugetului 2007 şi al proiectului preliminar de buget 2008, marjele plafoanelor anuale pentru creditele de plată se ridică la 8 293 milioane EUR şi respectiv 8 215 milioane EUR[14]. În consecinţă, Comisia propune compensarea creşterii creditelor de plată necesare pentru finanţarea celor două programe prin reducerea creditelor de angajament în 2007 şi 2008. Pe baza configuraţiei estimate a plăţilor pentru Galileo şi IET în situaţiile financiare respective (modificate), rezultă următoarele modificări ale plafoanelor anuale privind creditele de plăţi:

Total credite de plată

(milioane EUR în preţuri curente) | 2007 |2008 |2009 |2010 |2011 |2012 |2013 | 2007-2013 | | - plafonul AII actual | 123 790 |129 481 |123 646 |133 202 |133 087 |139 908 |142 180 | 925 294 | | - modificarea necesară | - 1 809 |- 391 |+ 329 | + 471 | + 568 | + 454 | + 354 |- 24 | | Pe ansamblu, această modificare este neutră în termeni bugetari, luând în considerare plăţile suplimentare de 24 de milioane EUR rezultate după 2013 în cadrul profilului de plăţi al IET.

5. IMAGINE DE ANSAMBLU A PROPUNERII DE REVIZUIRE A CADRULUI FINANCIAR

Tabelul de mai jos rezumă propunerile de schimbări ale plafoanelor cadrului financiar. Sumele sunt exprimate în preţuri curente.

Credite de angajament (milioane EUR) | 2007 |2008 |2009 |2010 |2011 |2012 |2013 |total | | Rubrica 1A – Competitivitate pentru creştere economică şi ocuparea forţei de muncă | - |+ 742 |+ 555 |+ 719 |+ 133 |+ 126 |+ 134 |+2 409 | | Finanţarea IET |- |+ 3 |+ 6 |+ 30 |+ 63 |+ 80 |+ 127 |+ 309 | | Finanţarea programului Galileo * | |+ 739 | + 549 |+ 689 | + 70 | + 46 | + 7 | +2100 | |Rubrica 2 – Conservarea şi gestiunea resurselor naturale | - 1 689 |- 500 | - |- |- |- |- | - 2 189 | |Rubrica 5 - Administraţie | -120 |-100 | - |- |- |- |- | - 220 | |Total modificări ale creditelor de angajament | - 1 809 |+ 142 |+ 555 |+ 719 |+ 133 |+ 126 |+ 134 |0 | |Total modificări ale creditelor de plată | - 1 809 |- 391 |+ 329 |+ 471 | + 568 | + 454 | + 354 | - 24 | |

* 300 de milioane EUR suplimentari disponibili în cadrul celui de-al şaptelea Program-cadru de cercetare

Total suplimentare pentru Galileo | | 50

789 |50

599

|50

739 |50

120 |50

96 |50

57 |300

2400 | |

Aceste schimbări conduc la tabelul de mai jos al cadrului financiar aplicabil în 2008, inclusiv adaptările tehnice efectuate deja pentru 2008[15].

Decizia oficială asupra reviziei cadrului financiar trebuie să facă referinţă la tabelul de bază aprobat în AII şi care este exprimat în preţuri constante 2004. Sumele exprimate în preţuri actuale trebuie deci reevaluate în preţuri 2004 cu ajutorul unei deflator fix de 2% pe an, în conformitate cu punctul 16 al acordului AII.

CADRUL FINANCIAR 2007-2013 (revizuit)

(milioane EUR în preţuri curente)

[pic]

Propunere de

DECIZIE A PARLAMENTULUI EUROPEAN ŞI A CONSILIULUI

de modificare a acordul interinstituţional din 17 mai 2006 privind disciplina bugetară şi buna gestiune financiară în ceea ce priveşte cadrul financiar multianual

PARLAMENTUL EUROPEAN ŞI CONSILIUL UNIUNII EUROPENE,

având în vedere acordul interinstituţional din 17 mai 2006 privind disciplina bugetară şi buna gestiune financiară[16] şi în special punctele 21, 22 şi 23,

având în vedere propunerea Comisiei[17],

întrucât:

(1) În 2004 Comisia a înaintat o propunere de regulament privind punerea în aplicare a fazelor de desfăşurare şi exploatare comercială a programelor europene de radionavigaţie prin satelit[18] (Galileo).

(2) Propunerea de regulament prevedea suma de 1,005 miliarde EUR din bugetul comunitar, la nivelul preţurilor actuale[19], pentru finanţarea fazelor de desfăşurare şi exploatare a programului Galileo în perioada 2007–2013, în timp ce restul finanţării necesare urma să fie susţinută de sectorul privat conform unui contract de concesionare.

(3) Negocierile referitoare la contractul de concesionare nu au permis transferarea, la costuri rezonabile, a finanţării părţii programului Galileo care trebuia asumată de sectorul privat[20].

(4) Atât Parlamentul European cât şi Consiliul au reafirmat valoarea programului Galileo ca proiect cheie al Uniunii Europene şi au recunoscut nevoia unei finanţări publice suplimentare[21].

(5) La 19 septembrie 2007, Comisia a adoptat o comunicare către Parlamentul European şi Consiliu privind „Evoluţia Galileo: reconfigurarea programelor europene GNSS[22]” şi o propunere modificată de regulament al Parlamentului European şi al Consiliului privind continuarea punerii în aplicare a programelor europene de radionavigaţie prin satelit (EGNOS şi Galileo)[23].

(6) Finanţarea publică suplimentară necesară pentru desfăşurarea întregii capacităţi operaţionale finanţate şi achiziţionate de sectorul public se ridică la 2 400 milioane EUR în preţuri actuale.

(7) Comisia a prezentat o propunere de regulament de instituire a Institutului european de tehnologie (IET)[24] cu o contribuţie bugetară comunitară specifică de 308,7 milioane EUR la nivelul preţurilor actuale pentru finanţarea structurilor de conducere ale IET şi pentru coordonarea activităţilor din cadrul ”comunităţilor de cunoaştere şi inovaţie”. Finanţarea IET nu a fost prevăzută în momentul încheierii negocierilor pentru cadrul financiar actual.

(8) Suma de 300 de milioane EUR poate fi pusă la dispoziţie prin intermediul activităţilor de cercetare legate de transport din cel de-al şaptelea Program-cadru pentru cercetare[25]. Restul de finanţare suplimentară necesară pentru Galileo şi Institutul European pentru Tehnologie este în valoare de 2 409 milioane EUR, ceea ce impune ridicarea plafonului anual al rubricii 1A pentru perioada 2008-2013.

(9) Creşterea necesară a plafonului global al rubricii 1A poate fi compensată prin reducerea plafoanelor rubricilor 2 „Conservarea si gestionarea resurselor naturale” şi 5 „Administraţie” pentru anii 2007 şi 2008.

(10) În mod asemănător, pentru a menţine o relaţie adecvată între angajamente şi plăţi, plafoanele anuale pentru creditele de plată vor trebui ajustate avându-se în vedere marjele disponibile în 2007 şi 2008.

(11) Anexa I a Acordul interinstituţional privind disciplina bugetară şi buna gestiune financiară va trebui prin urmare să fie modificată corespunzător,

DECID:

Articol unic

Anexa I a Acordului interinstituţional privind disciplina bugetară şi buna gestiune financiară este înlocuită cu anexa la prezenta decizie.

Adoptată la Bruxelles,

Pentru Parlamentul European Pentru Consiliu

Preşedintele Preşedintele

ANEXĂ

CADRUL FINANCIAR 2007-2013 (revizuit)

[pic]

[1] Condiţia nu se aplică în cazul prezentei propuneri.

[2] COM(2004) 477 final/2 din 24.5.2006 (Propunere modificată pentru un regulament al Parlamentului European şi al Consiliului privind punerea în aplicare a etapelor de desfăşurare şi de funcţionare a programelor europene de radionavigaţie prin satelit).

[3] Rezoluţia Parlamentului European din 26 aprilie 2007 privind negocierile referitoare la contractul de concesionare a programului Galileo [P6-TAPROV(2007)0164].

[4] COM(2007) 261 din 16 mai 2007 şi SEC(2007) 624 din 16 mai 2007.

[5] Rezoluţia Parlamentului European de la 20 iunie 2007 privind finanţarea programelor europene de radionavigaţie prin satelit (Galileo) în conformitate cu Acordul interinstituţional de la 17 mai 2006 şi cadrul financiar multianual 2007 – 2013 [P6_TA-PROV(2007)072 - PE 391.046/51].

[6] COM(2007) 534 din 19.9.2007.

[7] COM(2006) 77 din 22.2.2006.

[8] COM(2006) 276 din 8.6.2006.

[9] COM(2006) 604 din 18.10.2006.

[10] SEC(2007) 500 din mai 2007 – Documentul V din proiectul preliminar de buget pentru 2008 – Programare financiară 2008-2013.

[11] SEC(2007) 1220.

[12] Titlul 06 din buget.

[13] SEC(2007) 500 din mai 2007 – Documentul V din proiectul preliminar de buget pentru 2008 – Programare financiară 2008-2013.

[14] Marja pentru plăţi nu ia în calcul creditele privind rezerva pentru ajutoarele de urgenţă (239,2 milioane EUR) şi contribuţiile personalului la regimul de pensii (77 de milioane EUR).

[15] Comunicarea Comisiei privind adaptarea tehnică a cadrului financiar pentru 2008 în concordanţă cu evoluţiile VNB, COM(2007) 208 din 24.4.2007.

[16] JO C 139, 14.6.2006, p. 1.

[17] COM(2007) 549 din 19.9.2007.

[18] COM(2004) 477 final/2.

[19] 900 de milioane EUR la nivelul preţurilor 2004.

[20] Comunicare a Comisiei către Parlamentul european, către Consiliu, către Comitetul Economic şi Social European şi către Comitetul Regiunilor – „GALILEO la răscruce: implementarea programelor europene GNSS”, COM(2007) 261 la 16.5.2007, şi: Rezoluţia Consiliului privind Galileo adoptată cu ocazia celei de-a 2805-a reuniuni a Consiliului pentru transport, telecomunicaţii şi energie, Luxemburg, 6-8 iunie 2007.

[21] Rezoluţia Parlamentului European de la 20 iunie 2007 privind finanţarea programelor europene de radionavigaţie prin satelit (Galileo) în conformitate cu Acordului interinstituţional de la 17 mai 2006 şi cadrul financiar multianual 2007–2013 [PE 391.046, p. 51 – P6_TA-PROV(2007)0272] şi rezoluţia Consiliului privind Galileo menţionată anterior.

[22] COM(2007) 534 din 19.9.2007.

[23] COM(2007) 535 din 19.9.2007.

[24] COM (2006) 604 final/2.

[25] Titlul 06 din buget.